परमपिता को हमारी चिन्‍ता है इसके प्रमाण की कोई आवश्‍यकता नहीं । संतो ने कहा है कि प्रभु अमावस्या की काली रात में, कोयले की काली खान में, नन्‍हीं काली चींटी को भी देखते हैं और उसकी भी चिन्‍ता करते हैं । जीव प्रभु का अंश है इसलिए अपने अंश की चिन्‍ता प्रभु सदैव करते हैं । जैसे हमारा हाथ हमारे शरीर का अंश है तो हमारा हाथ घायल न हो इसकी चिन्‍ता हम सदैव करते हैं वैसे ही हर जीवात्‍मा प्रभु का अंश है इसलिए जो प्रभु की भक्ति करते हैं प्रभु उनकी पूरी चिन्‍ता करते हैं ।